7 สถานที่ท่องเที่ยวแปลกใหม่ในประเทศพม่าที่คุณไม่ควรพลาด

ประเทศบ้านใกล้เรือนเคียงของเรานั้น แม้ว่าในสถานการณ์ในปัจจุบันยังคุกรุ่นด้วยการประท้วงของประชาชน เนื่องจากเหตุการณ์รัฐประหารครั้งล่าสุด ทำให้ประเทศพม่า ที่ยังไม่เปิดประเทศอย่างเต็มที่ในช่วงก่อน ต้องเข้าสู่การปิดตัวจากการต้อนรับนักท่องเที่ยวจากต่างประเทศไปสักพักใหญ่ๆ ซึ่งจากการเป็นประเทศที่ไม่ได้มีการเปิดประเทศอย่างเต็มรูปแบบในช่วงก่อน ทำให้ประเทศพม่ามีสถานที่ท่องเที่ยว ที่มีความอุดมสมบูรณ์ของธรรมชาติเกือบจะสมบูรณ์แบบที่สุด จากเมื่อก่อนที่อาจจะทำให้เราคิดได้ว่า ประเทศพม่า มีแต่วัดที่เป็นสถานที่ท่องเที่ยวหลักๆ แต่ในความเป็นจริงแล้ว ยังมีสถานที่ท่องเที่ยวที่สวยงามอย่างน่าตะลึงอีกมากมาย ที่รอให้ท่านไปเยี่ยมชม ดังที่พวกเราจะแนะนำให้ท่านในบทความวันนี้

เกาะนาวโอพี

ใครว่าน้ำทะเลที่ใสดั่งคริสตัลนี้ เราจะเห็นได้เพียงแต่ภาคใต้ของประเทศไทยของเราเท่านั้น ที่ประเทศพม่าก็มีชายหาด และน้ำทะเลที่ใสมากๆเช่นกัน และยังไม่เป็นที่รู้จักของนักท่องเที่ยวมากนัก ดังนั้นสภาพของเกาะยังสวยงามสมบูรณ์ ซึ่งเกาะนาวโอพีนี้ตั้งอยู่ในเขตเชื่อมต่อระหว่างมหาสมุทรอินเดีย และทะเลอันดามัน นอกจากที่จะมีชายหาด และนำ้ทะเลที่สวยจับจิตแล้ว โลกใต้ทะเลยังมีความอุดมสมบูรณ์มากๆอีกด้วย

เกาะลัฟโบโร่

เป็นอีกหนึ่งสถานที่ท่องเที่ยวทางทะเลที่ชาวพม่านิยมไปพักผ่อนกัน เกาะแห่งนี้เป็นส่วนหนึ่งของหมู่เกาะมังกร ที่มีจุดเด่นคือไม่มีคนพลุกพล่อน ชายหาดที่ขาวบริสุทธิ์ และน้ำทะเลที่ใสราวกับคริสตัล และยังเป็นอีกหนึ่งจุดที่มีโลกใต้ทะเลที่สวยงามเป็นอย่างมาก เหมาะกับผู้ที่รักและชื่นชอบการดำน้ำเป็นที่สุด

เกาะ Cock’s Comb

เกาะแห่งนี้มีชื่อเรียกอีกอย่างหนึ่งว่า เกาะมรกต ซึ่งชื่อนี้ก็สามารถทำให้คุณเดาได้ไม่ยากเลยว่าความสวยงามของสีน้ำทะเลจะสวยงามดั่งอัญมณีแห่งท้องทะเลขนาดไหน ด้วยสีน้ำดั่งสีของมรกต และแนวปะการังที่สมบูรณ์ ทำให้เกาะแห่งนี้ก็เป็นสถานที่ท่องเที่ยวทางทะเลอีกแห่งหนึ่งที่คุณไม่ควรพลาด