8 เหตุผลว่าทำไมละครชุดเรื่อง Squid Game ถึงได้รับความนิยมอย่างหนักทั่วโลก

ในช่วง 2-3 ปีมานี้ ถือว่าเป็นยุครุ่งเรืองของอุตสาหกรรมสิ่งบันเทิงของประเทศเกาหลีใต้เป็นอย่างมาก ไม่ว่าจะเป็นด้านดนตรี ที่มีบอยแบนด์ และเกิร์ลกรุ๊ปอย่าง BTS และ Blackpink ที่ได้สร้างปรากฏการณ์ในการมีแฟนคลับทั่วโลก ภาพยนตร์เรื่อง Parasite ที่ได้รับรางวัลภาพยนตร์ยอดเยี่ยมจากเวที Academy Awards ซึ่งถือเป็นรางวัลสูงสุดของอุตสาหกรรมภาพยนตร์ของโลก และครั้งนี้ก็เป็นทีของรายการทีวี หรือละครชุดเรื่อง Squid Game ที่แม้ว่าเพิ่งจะลงจอทาง Netflix ไปได้แค่ไม่นาน แต่กลับเป็นที่พูดถึงของคนทั่วโลกในเวลาอันรวดเร็ว และในบทความวันนี้จะเป็นเรื่องของ 8 เหตุผลว่าทำไมละครชุดเรื่อง Squid Game ถึงได้รับความนิยมอย่างหนักทั่วโลก

1. การยอมรับในผลงานของวงการบันเทิงเกาหลีใต้

จากการยอมรับในทุก ๆ สาขาของสื่อบันเทิง ไม่ว่าจะเป็นด้านดนตรี ภาพยนตร์ ที่เป็นผลผลิตของประเทศเกาหลีใต้นั้นทำให้ผู้คนเปิดใจ และได้บริโภคภาพยนตร์ และดนตรีที่เป็นผลงานอื่น ๆ ของศิลปินชาวเกาหลีใต้มากขึ้น ที่นอกเหนือจาก BTS, Blackpink และ Parasite ทำให้ผู้คนทั่วโลกเห็นด้วยกันว่า สื่อบันเทิงของประเทศเกาหลีใต้นั้น มีมาตรฐานที่สูงมาก ๆ ในทุก ๆ ด้าน

2. อุตสาหกรรมบันเทิงของประเทศเกาหลีได้รับการสนับสนุนจากรัฐบาล

ส่วนหนึ่งที่อุตสาหกรรมบันเทิงของประเทศเกาหลีใต้ได้รับความประสบความสำเร็จมากมายขนาดนี้ สิ่งหนึ่งที่จะปราศจากไม่ได้เลยคือ การสนับสนุนจากทางรัฐบาลที่ได้ให้ความสนับสนุนทั้งทางด้านงบประมาณ และการเผยแพร่สื่อบันเทิงไปทั่วโลก ทำให้บริษัทผลิตสื่อใหญ่ ๆ มีแรงบันดาลใจที่ดีในการสร้างสรรค์ผลงานดี ๆ ออกมาเรื่อย ๆ

3. แพลตฟอร์มที่ผู้คนทั่วโลกสามารถเข้าถึงได้ง่าย

เชื่อได้ว่าในประวัติศาสตร์การผลิตสื่อบันเทิงนั้น มีหลายประเทศที่มีผลงานที่โดดเด่น แต่ในสมัยก่อนเราไม่มีแพลตฟอร์ม        ที่สามารถเข้าถึงได้ง่าย อย่างดีที่สุดก็คือการเผยแพร่ในระดับท้องถิ่น และเมื่อมีการพัฒนาแพลตฟอร์มที่ผู้คนสามารถเข้าถึงภาพยนตร์ และละครชุดที่ง่ายขึ้นอย่าง Netflix ที่เป็นศูนย์รวมของภาพยนตร์ และละครชุดทั้งทางตะวันตก และตะวันออก ทำให้ผู้ชมสามารถเข้าถึงได้โดยง่าย