8 สิ่งที่เกี่ยวกับผู้หญิงข้ามเพศพันล้าน แอน จักรพงษ์

นับว่าเป็นอีกหนึ่งหญิงที่ไม่ว่าจะหยิบจับอะไรก็ประสบความสำเร็จไปเสียหมด สำหรับนักธุรกิจผู้หญิงข้ามเพศพันล้านที่แสนจะมหัศจรรย์อย่าง แอน-จักรพงษ์ จักราจุฑาธิบดิ์ ซึ่งในช่วงไม่นานมานี้ เรามักจะได้เห็นเธอมากขึ้น และเธอก็ไปออกรายการต่างๆมากมาย หลายคนก็ทราบว่าเธอเป็นนักธุรกิจที่ประสบความสำเร็จมากคนหนึ่ง แต่อาจจะไม่ค่อยได้ทราบเรื่องราวของเธอเท่าไหร่มากนั้น ในบทความนี้ จะทำให้ท่านได้รู้จักกับ แอน-จักรพงษ์ มากขึ้นไปอีกค่ะ

เธอไม่ได้มาจากครอบครัวที่เป็นเศรษฐี

หลายคนอาจจะคิดว่าเธอมาจากครอบครัวที่เป็นเศรษฐี เพราะมันเป็นสิ่งที่ยากมาก ที่จะเริ่มต้นจากศูนย์ แล้วมีทรัพย์สินมากมายขนาดนี้ แต่เธอคนนี้ก็ทำให้ทุกอย่างเป็นไปได้ เพราะเธอเป็นคนที่มีความมุ่งมั่นอย่างแท้จริง โดยเธอเป็นลูกคนโต และมีน้องสาวอีกหนึ่งคน ในครอบครัวที่มีเชื้อสายจีน และตลอดเวลาที่เธอเติบโตมานั้น เธอก็ได้รับการดูถูก และรังแกเกี่ยวกับสภาพเพศอยู่เสมอ ทำให้เธอเก็บความกดดันเหล่านั้นมาเป็นแรงผลักดันให้เธอนั้นสู้กับทุกเรื่อง

การเดินทางไปเรียนต่างประเทศ

เมื่อเธออายุได้ 16 ปี เธอได้เดินทางไปเรียนหนังสือที่เมือง ซิดนีย์ ประเทศออสเตรเลีย ซึ่งครอบครัวของเธอก็สนับสนุนเป็นอย่างดี แต่เธอก็ต้องรับผิดชอบค่ากินค่าอยู่ด้วยตัวเอง เธอจึงได้ทำงานที่ปั๊มน้ำมัน และสู้ชีวิตทุกอย่าง จนจบการศึกษาจากคณะรัฐศาสตร์ จากมหาวิทยาลัยในประเทศออสเตรเลีย

การเริ่มต้นธุรกิจด้านสื่อบันเทิงของเธอ

ด้วยการที่ครอบครัวของเธอประกอบธุรกิจด้านวิดีโอ เธอจึงสนใจที่จะซื้อลิขสิทธิ์สารคดีจากบีบีซี ที่ชื่อว่า Walking with Dinosaurs แล้่วผลิตเป็นวิดีโอออกมา ปรากฏว่าก็เธอขายไม่ได้เลย แต่เธอก็ไม่ย่อท้อ และเธอก็ได้เห็นการโฆษณาทาง TV Direct ในสมัยก่อน จึงขายผ่าน TV Direct และเธอก็ทำเงินได้กว่า 10 ล้านบาทในขณะที่เธออายุได้เพียงแค่ 20 ปีเท่านั้น